Søknad til nyhetsredaktør for Radio Nova 2009-2010

Jeg, Marte Woxen Burum, søker til stilling som ansvarlig nyhetsredaktør i Radio Nova. 

Jeg har bodd hele livet i Oslo, vokst opp på Adamstuen og St. Hanshaugen og er 20 år. 

Jeg har de to siste årene gått på Journalistikk på Norges Kreative Fagskole. (knyttet til Campus Kristiania) Det siste året ligger nå på vent, ettersom jeg søker til denne stillingen. Til høsten søker jeg på Høyskolen og UIO, men vil fokusere i veldig stor grad på Radio Nova om jeg får jobben. Tidligere har jeg gått på Media og Kommunikasjon på Elvebakken vgs., og har derfor vært knyttet til medier helt siden videregående. 

Min tid i Radio Nova:

Jeg har jobbet her siden jul, men ettersom jeg hadde praksis her i to måneder, jobbet jeg heltid januar og februar. Der delte jeg på å jobbe i Skumma kultur og Studentnyhetene, med hovedvekt i nyhetene. Der har jeg jobbet fram til nå. Jeg tror på grunn av de to praksismånedene at jeg har fått ett godt innblikk i hvordan studentnyhetene fungerer, og hva som er viktig å fokusere på. I tilegg har den sittende redaksjonen (unntatt Madelen og Jannicke) vært her omtrent like lenge som meg, og de er flinke og fokuserte folk som jeg vil dra stor nytte av. 

Mine visjoner for Studentnyhetene:

Med en rutinert og flink redaksjon har jeg mye forhåpninger og ambisjoner for neste år. Nåværende nyhetsredaktør, Jannicke, og tidligere nyhetsredaktører har gjort en skikkelig jobb på å sette ett godt fundament og gode rammer rundt studentnyhetene og Nyhetsfredag. Jeg vil ikke forandre noe bemerkelsesverdig med dagsnyhetene, og vil kjøre mye av det samme opplegget som Jannicke har gjort til nå. 

Nyhetsfredag som er aktualitetsmagasinet vi sender hver fredag har stort potensial. Jeg syns at det til nå har vært ett godt program med klart fokus på studenter. Jeg vil gjerne viderebringe dette, men kanskje ved å ”utvide” studentbegrepet litt mer. Jeg tror det er viktig å belyse spørsmål og problemstillinger knyttet til hva studenter bryr seg om, og ikke bare videreformidle dette via studentorganisasjoner og lignende. Det å inkludere studenter er ett veldig viktig fokus, og med det vil jeg også bruke Radio Nova (dere) som ett viktig hjelpemiddel. Dere vet like mye som alle andre hva dere krever av et program som Nyhetsfredag, og jeg håper alle aktivt vil tipse oss i redaksjonen om det er noe studentrelatert dere vil høre i Nyhetsfredag.

Temasendinger?

En gang i måneden vil jeg forsøke å skape en temasending, det vil bygge på ett stort begrep som f.eks ”skeiv sending”, ”studentkultur” eller ”miljø”. Jeg tror at det vil være enklere å reklamere med ett stort tema som opptar folk flest, og jeg vil derfor bruke bra med PR på disse sendingene. Det er klart at dette må ha ett tydelig studentfokus, og man må sammen med redaksjonen få de riktige menneskene og innslag for å få dette til å bli bra. I tilegg til dette ”temasendingsprosjektet”, vil jeg naturligvis fortsette å dekke de aktuelle studentorganisasjonene, studentparlamentet og Velferdstinget. 

Ett mål jeg har satt er å bringe Nyhetsfredag ut til studentene. Med dette håper jeg å få til ett par livesendinger på Blindern og kanskje andre utdanningssteder, og ved å prøve å dra med ”vanlige studenter” inn i sendinger på ett vis. Dette krever naturligvis at teknikken er i full vigør, men jeg tror det med planlegging kan være gjennomførbart. Det er veldig viktig for Radio Nova å promotere seg selv, og jeg vil gjøre mitt beste for å sette Nyhetsfredag på agendaen til studenter. 

Alle må kunne forholde seg til Studenynyheten

Som sikkert mange før meg har tenkt, er det viktig å inkludere alle studentene i Oslo på Radio Nova. Naturligvis er dette en stor utfordring, ettersom omtrent alle i redaksjonen er knyttet til Blindern, og det er der det skjer mest. Det er viktig å prøve å få en ”informant” fra alle utdanningsinstitusjonene for å kunne dekke hele Oslo. Jeg tror at spesielt ettersom Studentsamskipnaden i Oslo og Oslo og Akershushøyskolenes studentsamskipnad blir fusjonert at dette er viktig. Det er også en utfordring til redaksjonen å selv finne ut viktige ting om de ulike stedene. 

Kritikk:

Konstruktiv tilbakemelding er ett viktig begrep for alle medierelaterte redaksjoner. Etter å ha vært litt i Skumma kultur vil jeg veldig gjerne føre deres Produsentrolle til studentnyhetene. Det vil si at en fra redaksjonen er med på Nyhetsfredag, der han/hun tar av seg gjestene og følger med på at alt går bra. Senere vil også produsent ta for seg kritikk av alle innslagene, teknikk og SA. Dette tror jeg vil styrke redaksjonen og programmet. At andre programmer i Nova også tar del i kritikk vil jeg også prøve å få til. 

Dette er det jeg har som planer om jeg får stillingen. Ettersom vi lever i demokrati her i Nova, er det viktig for meg at resten av redaksjonen også står bak det jeg tenker. Jeg håper at de vil gjøre det, og bruke deres ressurser til å få skikkelige knallbra studentnyheter! 

Med vennlig hilsen 

Marte Woxen Burum.

